
                                                            Avizat Serviciul Juridic
                                                            Prin raport de avizare nr. ______ / ___________
		

Raport de specialitate
[bookmark: _Hlk131412301][bookmark: _Hlk118186113]privind aprobarea dezmembrării imobilului teren, în suprafață de 2028 mp, având NC 56316, situat în Drobeta Turnu Severin, B-dul N. Iorga, nr. 2B



            Prin referatul de aprobare nr. _______/____________, Viceprimarul Municipiului Drobeta Turnu Severin, domnul Daniel Olimpiu Cîrjan, propune adoptarea unui proiect de hotărâre de consiliu local privind aprobarea documentației tehnice cadastrale cu propunerea de dezmembrare a .imobilului teren, înscris în CF a UAT Drobeta Turnu Severin 56316, având NC 56316, situat în Drobeta Turnu Severin, B-dul N. Iorga, nr. 2B.
	Analizând proiectul de hotărâre am constatat că a fost elaborat  în conformitate cu prevederile legale, în speță :
· dispozițiile art. 879 alin.(2) din Legea nr. 287/2009 privind Codul civil conform cărora ”imobilul înscris în cartea funciară se modifică și prin dezlipiri, dacă se desparte o parte din imobil sau se micșorează întinderea acestuia”;
· dispozițiile art. 880 alin. (1) din Legea nr. 287/2009 privind Codul civil conform cărora ”în caz de alipire sau dezlipire, imobilele rezultate se vor transcrie în cărți funciare noi, cu menționarea noului număr cadastral pentru fiecare imobil, iar cartea funciară sau, după caz, vechile cărți funciare se vor închide, fără a se mai putea redeschide pentru alte înscrieri”;
· dispozițiile art. 25 alin. (2) din Legea nr. 7/1996 privind cadastrul și publicitatea imobiliară conform cărora ”actele de alipire și dezlipire a imobilelor înscrise în cartea funciară se încheie în forma autentică”;	
 - dispozițiile art. 27 din Legea nr. 7/1996, conform cărora ”imobilele ce aparțin domeniului public și privat al statului sau, după caz, al unității administrativ-teritoriale se vor înscrie în cărți funciare speciale ale unității administrativ teritoriale pe care sunt situate, cu excepțiile prevăzute de lege, iar cărțile funciare speciale se țin de către birourile teritoriale ale oficiului teritorial”.
De asemenea, conform prevederilor art. 130 alin. (6) din Ordinul Directorului General al Agenției Naționale de Cadastru și Publicitate Imobiliară nr. 600/ 08.02.2023 privind aprobarea Regulamentului de avizare, recepție și înscriere în registrul de carte funciară ”operațiunea de dezlipire/alipire a unui imobil este considerată  finalizată în momentul înscrierii actului autentic de dezlipire/alipire în cartea funciară”.
Menționăm faptul că pe terenul în suprafață de 2028 mp, având NC 56316, proprietatea Municipiului Drobeta Turnu Severin se află în vigoare contractul de concesiune nr. 596/28.05.2007 căruia i s-a diminuat suprafața prin Actul adițional nr. 10709/15.05.2014 ca urmare a vânzării construcției, respectiv contractul de concesiune nr. 960/15.05.2014. Astfel s-a inițiat procedura de dezmembrare prin întocmirea și înregistrarea documentelor de dezmembrare la OCPI Mehedinți conform Încheierii nr. 15361/29.04.2014 și este necesară finalizarea acesteia prin încheierea actului notarial. Drept pentru care adoptarea proiectului este necesară și oportună în sensul delimitării exacte a suprafeței de teren concesionate. 
Susținerea proiectului din punct de vedere legal este fundamentată pe dispozițiile art. 84 art. 129 alin. 1, alin. 2 lit.(c), art. 139 alin. 1, alin. 3 lit. (g), din O.U.G. nr. 57/2019 privind Codul administrativ,  Dispozițiile art. 879 alin. (2) respectiv 880 alin. (1) din Legea nr. 287/2009 privind Codul civil, Dispozițiile art. 25 alin (2) și ale art. 27 din Legea nr. 7/1996 privind cadastrul și publicitatea imobiliară republicată și actualizată, dispozițiile art. 127-130 din Ordinul Directorului General A.N.C.P.I. nr. 600/08.02.2023.
		În acest sens, în conformitate cu dispozițiile art. 136 alin. 8 lit. (b) din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la aprobarea documentației tehnice cadastrale cu propunerea de dezmembrare a imobilului teren, înscris în CF a UAT Drobeta Turnu Severin 56316, având NC 56316, situat în Drobeta Turnu Severin, B-dul N. Iorga, nr. 2B.
		Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.


          Director,                                                      Șef Serviciu Administrare Terenuri,                 
     Radu Lăpădat                                                                 Felix Nuhaiu                              
 
     Serviciul Cadastru,                                                              Referent,       
      Adela Pârcioagă                                                              Laura Stoican


image3.png
&
WA
24 9001
Qicetficetvto tons e o)

Nr_certificat:UIG 920






image1.jpeg




image2.png





